മരങ്ങാട്ടുപിള്ളി സര്വിസ് സഹ. ബാങ്കിന് അംഗീകാരം പാലാ: കോവിഡ് പ്രതിസന്ധിയില് മാതൃകാപരമായി പ്രവര്ത്തിച്ച പ്രാഥമിക സഹകരണ സംഘങ്ങള്ക്ക്, കേരള ബാങ്ക് ജില്ലതലത്തില് ഏര്പ്പെടുത്തിയ അവാര്ഡ് മരങ്ങാട്ടുപിള്ളി സര്വിസ് സഹകരണ ബാങ്കിന് ലഭിച്ചതായി ബാങ്ക് പ്രസിഡന്റ് എം.എം. തോമസ് അറിയിച്ചു. നിര്ധനരായ കുട്ടികള്ക്ക് ഓണ്ലൈന് പഠനസൗകര്യത്തിനായി ടി.വി, മൊബൈല് ഫോണ് എന്നിവ സൗജന്യമായി നല്കി. പഞ്ചായത്തിലെ എല്ലാ വാര്ഡുകളിലേക്കും പള്സ് ഓക്സിമീറ്റര്, ആരോഗ്യ പ്രവര്ത്തകര്ക്ക് പി.പി.ഇ കിറ്റ് എന്നിവ നല്കിയിരുന്നു. മുഖ്യമന്ത്രിയുടെ ദുരിതാശ്വാസ നിധിയിലേക്ക് ബാങ്ക് 5,40,000 രൂപ സംഭാവനയും നല്കിയതായി പ്രസിഡന്റ് പറഞ്ഞു.